વાર્તા : ફગલીની વાર્તા છે ચાર મિત્રોની કે જેમના નામો છે ગૌરવ (વિજેન્દ્ર સિંહ), આદિત્ય (આરિફ લાંબા), દેવ (મોહિત મારવાહ) અને દેવી (કિયારા અડવાણી). ચારે બાળપણના મિત્રો છે. દેવીને ભારતમાં યુવતીઓ સાથે થતી ઇવ ટીઝિંગ સામે નફરત છે. જ્યારે પણ કોઈ તેની છેડતી કરવાનો પ્રયત્ન કરે છે, તો તે બહુ ગુસ્સામાં જવાબ આપે છે અને તેથી તેણે તથા તેના મિત્રોએ ભારે કિંમત ચુકવવી પડે છે. એક દિવસ દુકાનદાર નુન્નૂ દેવીની છેડતી કરે છે અને જવાબમાં દેવી દુકાનદારને તમાચો મારી દે છે. દેવીના ગુસ્સાને જોઈ દેવ પણ નુન્નૂને બોધપાઠ ભણાવવા નિકળી પડે છે. ચારે મિત્રો નુન્નૂને મારવા જાય છે અને તેને ગાડીની ડેકીમાં બંધ કરી હેરાન કરવાનું વિચારે છે.